CELEX: 32007R1417
Language: et
Date: 2007-11-28 00:00:00
Title: Komisjoni määrus (EÜ) nr 1417/2007, 28. november 2007 , teatavate kaupade klassifitseerimise kohta kombineeritud nomenklatuuris

4.12.2007   
            
            
               ET
            
            
               Euroopa Liidu Teataja
            
            
               L 316/4
            
         
      KOMISJONI MÄÄRUS (EÜ) nr 1417/2007,
   28. november 2007,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise, ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2007
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 1352/2007 (ELT L 303, 21.11.2007, lk 3).
   
      (2)  EÜT L 302, 19.10.1992, lk 1. Määrust on viimati muudetud nõukogu määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Küünekaunistuskomplekt, milles on:
                              
                                           
                                       
                                       
                                          48 tehisküünt,
                                       
                                    
                                           
                                       
                                       
                                          väike liimituub,
                                       
                                    
                                           
                                       
                                       
                                          küüneviil,
                                       
                                    
                                           
                                       
                                       
                                          maniküüripulk ja
                                       
                                    
                                           
                                       
                                       
                                          dekoratiivsed küünekleepsud.
                                       
                                    Tehisküüned on vormitud plastist ja on eri suuruses.
                              Komplekt on ette nähtud jaemüügiks.
                           
                        
               
                  3926 90 97
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 3926, 3926 90 ja 3926 90 97 sõnastusega.
                  Esitatud kujul moodustavad kaubaartiklid komplekti klassifitseerimise üldreegli 3b mõistes.
                  Komplekt ei koosne alamrubriiki 3304 30 00 kuuluvatest maniküüritoodetest, kuna see sisaldab sõrmeküünte peale kinnitatavaid tehisküüsi ning ei sisalda maniküüri hooldusvahendeid, millega hooldatakse ja tehakse kaunimaks käsi ja looduslikke küüsi (HSi selgitavad märkused, rubriik 3304, punkt B).
                  Komplekt koosneb erinevatest kaubaartiklitest ja tuleb klassifitseerida alamrubriiki 3926 90 97 plastist tehisküünte järgi, mis annab komplektile selle põhiomaduse.
               
            
                  
                              2.
                           
                           
                              Plastist vormitud tehisküüned.
                              Need on ette nähtud kinnitamiseks akrüülkleeplahusega looduslikele küüntele.
                              Need on ühes suuruses 50 kaupa pakendatud.
                           
                        
               
                  3926 90 97
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3926, 3926 90 ja 3926 90 97 sõnastusega.
                  Tooteid ei loeta alamrubriiki 3304 30 00 kuuluvateks maniküüritoodeteks, kuna need on seotud sõrmeküüntele kinnitatavate tehisküünte lisamisega ning need ei sisalda maniküüri hooldusvahendeid, millega hooldatakse ja tehakse kaunimaks käsi ja looduslikke küüsi (HSi selgitavad märkused, rubriik 3304, punkt B).
                  Seega tuleks need muude plasttoodetena klassifitseerida alamrubriiki 3926 90 97, vastavalt nende koostismaterjalile.
               
            
                  
                              3.
                           
                           
                              Kleeplahus, mille koostises on:
                              
                                           
                                       
                                       
                                          etüültsüanoakrülaat,
                                       
                                    
                                           
                                       
                                       
                                          ränidioksiid,
                                       
                                    
                                           
                                       
                                       
                                          polü(metüülmetakrülaat),
                                       
                                    
                                           
                                       
                                       
                                          kaliksareen
                                       
                                    
                                           
                                       
                                       
                                          hüdrokinoon,
                                       
                                    
                                           
                                       
                                       
                                          triglütseriidid.
                                       
                                    Lahus on ette nähtud plastist vormitud tehisküünte kleepimiseks looduslike küünte külge. See kõvastub aeglaselt, et võimaldada tehisküünte vormimist.
                              Lahus on lihtsa ja täpse doseerimise eesmärgil pakendatud väikestesse kapillaarotsakuga tuubidesse. Netomass on kuni 1 kg.
                           
                        
               
                  3506 10 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3506 ja 3506 10 00 sõnastusega.
                  Toodet ei loeta rubriiki 3304 kuuluvaks maniküüri või pediküüri hooldusvahendiks.
                  Toode on rubriigi 3506 tähenduses liim või adhesiiv.